**ОБЩИНА ХАДЖИДИМОВО**

гр. Хаджидимово 2933, ул. “Димо Хаджидимов” № 46, тел**.: 07528/29-22, факс: 07528/89 20**

е-mail: izbori\_hd@abv.bg, ob\_hd@abv.bg,

--------------------------------------------------------------------------------------------------------------------------------

Изх№ 91-00-67/10.08.2023 г.

**ДО**

**РЪКОВОДСТВАТА НА :**

**Коалиция „ГЕРБ - СДС”**

**Коалиция „ПРОДЪЛЖАВАМЕ ПРОМЯНАТА – ДЕМОКРАТИЧНА БЪЛГАРИЯ“**

**Партия „ВЪЗРАЖДАНЕ“**

**Партия „ДВИЖЕНИЕ ЗА ПРАВА И СВОБОДИ”**

**Коалиция „БСП ЗА БЪЛГАРИЯ“**

**Партия „ИМА ТАКЪВ НАРОД“**

**И други партии и коалиции**

**П О К А Н А**

 **ОТНОСНО : Провеждане на консултации за определяне състава на ОБЩИНСКАТА ИЗБИРАТЕЛНА КОМИСИЯ (ОИК) В ОБЩИНА ХАДЖИДИМОВО , и назначаването им за произвеждане на изборите за общински съветници и за кметове на 29 октомври 2023 г**.

**На основание чл. 75 от Изборния кодекс и решение№ 1962-МИ/04.08.2023г.на ЦИК -** **НАСРОЧВАМ КОНСУЛТАЦИИ ЗА ОПРЕДЕЛЯНЕ СЪСТАВА НА ОБЩИНСКАТА ИЗБИРАТЕЛНА КОМИСИЯ В ОБЩИНА ХАДЖИДИМОВО:**

**На 16.08.2023 г (сряда),** от **11.00 часа** , в заседателната зала на ОбС гр. Хаджидимово ,на ул. “Димо Хаджидимов” № 46, **Ви каня** на консултации за определяне състава на ОИК, и назначаването им за произвеждане на изборите за общински съветници и за кметове на 29 октомври 2023 г.

Консултациите са публични. В тях участват представителите на парламентарно представените партии и коалиции в 49-то Народно събрание. В консултациите могат да участват и други партии и коалиции, които не са парламентарно представени.

**УВАЖАЕМИ ДАМИ И ГОСПОДА** ,

  **Съгласно чл. 91, ал. 4 и ал. 5 от ИК, участващите представители на партиите или коалициите от партии,** **при консултациите следва** **да представят следните документи:**

а) писмено предложение за състав на ОИК, което съдържа имената на предложените лица, единен граждански номер, длъжност в комисията, образование, специалност, телефон за контакт и партията или коалицията, която ги предлага;

б) заверено копие на удостоверение за актуално правно състояние на партията, издадено не по-рано от датата на насрочване на изборите – 31.07.2023 г. (по изключение е допустимо представяне на удостоверение, издадено по-рано), или заверено копие от решение за образуване на коалицията, с което се удостоверяват пълномощията на лицата, представляващи съответната партия или коалиция;

в) пълномощно от лицата, представляващи съответната партия или коалиция, в случаите, когато в консултациите участват упълномощени лица;

г) копие от диплома за завършено висше образование или оригинал на уверение за завършено висше образование от съответното висше училище (ако все още няма издадена диплома); в случай че документът за завършено висше образование е издаден на чужд език, същият се представя заедно с легализиран превод на български език;

д) предложение на партиите и коалициите по буква „ а)”  за резервни членове;

е) декларация за съгласие от всяко лице да бъде предложено за член на ОИК и че отговаря на изискванията на Изборния кодекс (**приложение към решение № 1962-МИ/04.08.2023г.на ЦИК ).**

**Изисквания към членовете на ОИК :**

1. За членове на ОИК се назначават лица, които:

а) са навършили 18 години;

б) не са поставени под запрещение;

в) не изтърпяват наказание лишаване от свобода;

г) не са осъждани за умишлено престъпление от общ характер, независимо от реабилитацията, както и не са освобождавани от наказателна отговорност за умишлено престъпление;

д) имат постоянен и настоящ адрес на територията на Република България към дата 28 април 2023 г. включително – 6 месеца преди датата на изборите;

е) владеят български език;

ж) са с висше образование или приравнените на него по Закона за висшето образование.

2. Обстоятелствата по букви „а” – „е“ се установяват с декларация (приложение към решението), а по буква „ж” – с копие от диплома за завършено висше образование или оригинал на уверение за завършено висше образование от съответното висше училище (в случай че все още няма издадена диплома).

3. На основание § 32, ал. 2 и ал. 3 от Преходните и заключителни разпоредби на Закона за изменение и допълнение на Закона за висшето образование (обн., ДВ, бр. 41 от 2007 г.) във връзка с § 5 от Преходните и заключителните разпоредби на Закона за висшето образование на лица, притежаващи висше образование, се приравняват лица, притежаващи дипломи за полувисше образование, издадени от полувисши институти до влизането в сила на Закона за висшето образование (обн., ДВ, бр. 112 от 27.12.1995 г.), както и лица, придобили образователно-квалификационна степен „специалист по...“ до 25.05.2007 г. – влизането в сила на Закона за изменение и допълнение на Закона за висшето образование (ДВ, бр. 41 от 2007 г.).

4. Членовете на ОИК е препоръчително да са юристи.

Съставът на ОИК в общ. Хаджидимово се състои от 11 членове,( включително председател, до четирима, но не по-малко от двама заместник-председатели и секретар), като съотношението между партиите и коалициите е както следва:

-за коалиция „ГЕРБ-СДС“ – 3 членове;

-за коалиция „Продължаваме промяната –Демократична България“ – 3 членове;

 -за партия „Възраждане“ – 2 членове;

 -за партия „ДПС” – 1 член;

 -за коалиция „БСП за България” – 1 член;

-за партия „Има такъв народ“ – 1 член.

С уважение ,**Людмил Терзиев …**/П/……………

***/ КМЕТ НА ОБЩИНА ХАДЖИДИМОВО/***